**ACTE NECESARE PENTRU EVALUAREA ÎN VEDEREA ÎNCADRĂRII/REÎNCADRĂRII ÎN GRAD DE HANDICAP A COPILULUI**

□ 2 (două) copii după actul de identitate al copilului (certificat de naștere/carte de identitate)

□ 2 (două) copii ale actelor de identitate ale părinților/reprezentantului legal;

□ O copie a documentului prin care se face dovada că persoana care depune cererea este reprezentantul legal al copilului (hotărâre a instanței/hotărâre a comisiei pentru protecția copilului);

□ Cerere de evaluare ( tipizat – se completează la sediul DGASPC Alba - **Anexa 4**);

□ Ancheta socială de la SPAS/primărie;

□ Fișa medicală sintetică de la medicul de familie (tipizat – **Anexa 7**);

□ Certificatul medical tip A5 de la medicul de specialitate care să conţină:

 diagnostic complet;

 cod boală;

 stadiul evolutiv al bolii;

 complicaţiile bolii;

 tratamentul efectuat;

 implicaţiile bolii asupra funcţiilor organice;

□ Copii ale documentelor medicale adiționale la certificatul medical de tip A5 (scrisoare medicală, bilete de externare);

□ Fișa de evaluare psihologică (tipizat – **Anexa 8**) de la un psiholog atestat în psihologie clinică **obligatorie**:

 1. La prima cerere de încadrare în grad de handicap;

 2. În cazul copiilor cu dizabilități mintale, psihice sau asociate;

 3. În cazul copiilor cu HIV/SIDA sau boală canceroasă.

□ Fișa psihopedagogică (dacă copilul urmează o formă de învățământ) (tipizat **– Anexa 9**);

□ O copie a certificatului de încadrare în grad de handicap în vigoare (la reevaluare);

□ O copie a certificatului de orientare școlară și profesională în vigoare (atunci când este cazul);

Documentele, menționate de mai sus, trebuie depuse la Serviciul de Evaluare Complexă Copii (SECC) din cadrul DGASPC Alba în ziua programării făcute **doar de către părinții sau aparținătorii legali ai copilului.**

**Programarea se face:**

* **la sediul DGASPC Alba - Serviciul de Evaluare Complexă Copii, camera 10;**
* **telefonic la numărul de telefon: 0258-818266, interior 207.**

 **Pentru** **copilul încadrat în grad de handicap**, **programarea pentru reevaluare în vederea reîncadrării în grad de handicap,** **trebuie făcută cu 60 de zile înainte de expirarea certificatului de încadrare în grad de handicap existent.**

În cazul părinţilor plecaţi in străinătate trebuie depus la dosar actul cu persoana desemnată ca reprezentant legal al copilului (curatela, hotărârea sau sentința civilă de plasament, etc.) şi documentul cu prestaţiile de care beneficiază copilul pe teritoriul statului in care au reşedinţa/domiciliul părinţii (daca este cazul).

**COPILUL TREBUIE ÎNSOŢIT DE UNUL DIN PĂRINŢI SAU DE PERSOANA DESEMNATĂ LEGAL SĂ ÎL REPREZINTE.**